ক্যালসিয়াম ফসফাইড

ক্যালসিয়াম ফসফাইড (CP) হলো রাসায়নিক সংকেত Ca3P2 —যুক্ত একটি অজৈব যৌগ। এটি ক্যালসিয়ামের বিভিন্ন ফসফাইডের মধ্যে একটি, যা Ca2+ এবং P3− আয়ন দ্বারা গঠিত লবণ-ধরনের পদার্থ হিসেবে বর্ণিত হয়। আরও কিছু অপেক্ষাকৃত বিরল ক্যালসিয়াম ফসফাইডের সংকেত হলো CaP / Ca2P2, CaP3 এবং Ca5P8।

Ca3P2 সাধারণত লালচে-বাদামি স্ফটিকীয় গুঁড়ো অথবা ধূসর দলার মতো দেখা যায়। অগ্নিসংযোগকারী কাজে এর বাণিজ্যিক নাম ফটোফর এবং কীটনাশক (ইঁদুরনাশক) হিসেবে ব্যবহারের ক্ষেত্রে এর বাণিজ্যিক নাম পলিথানল।
 প্রস্তুতি, ইতিহাস ও গঠন 
এটি মৌলিক উপাদানগুলোর বিক্রিয়ায় তৈরী হলেও, এটি সাধারণত ক্যালসিয়াম ফসফেট-এর কার্বোথার্মাল রিডাকশন পদ্ধতিতে প্রস্তুত করা হয়:
Ca3(PO4)2  +  8 C  →  Ca3P2  +  8 CO
এই পদ্ধতিতেই  স্মিথসন টেনান্ট ১৭৯১ সালে ক্যালসিয়াম কার্বোনেট-কে ফসফরাস দিয়ে বিজারিত করার মাধ্যমে অঁতোয়ান ল্যাভয়জিয়ে প্রস্তাবিত কার্বন ডাই-অক্সাইড এর সংযুতি যাচাই করতে গিয়ে এটি হঠাৎ আবিষ্কার করেন।

কক্ষ তাপমাত্রায় Ca3P2-এর গঠন এখনো এক্স-রে ক্রিস্টালোগ্রাফী দ্বারা নিশ্চিত হওয়া যায়নি। একটি উচ্চ তাপমাত্রার ধাপ রিটভেল্ড পরিশুদ্ধকরণ পদ্ধতিতে নির্ধারিত হয়েছে। Ca2+ কেন্দ্রগুলো অক্টাহেড্রাল।

 ব্যবহার 
ধাতব ফসফাইডগুলো ইঁদুরনাশক হিসেবে ব্যবহৃত হয়। ইঁদুরেরা যে জায়গায় খেতে পারে, সেখানে খাদ্যের সাথে ক্যালসিয়াম ফসফাইডের মিশইয়ে রাখা হয়। ইঁদুরের পরিপাকতন্ত্রের অ্যাসিডের সঙ্গে বিক্রিয়ায় ফসফাইড থেকে বিষাক্ত ফসফিন গ্যাস উৎপন্ন হয়। সাধারণ ওয়ারফারিন-ধরনের (অ্যান্টিকোঅ্যাগুল্যান্ট) বিষে প্রতিরোধী ইঁদুর দেখা দিলে এ পদ্ধতি কার্যকর হতে পারে। জিঙ্ক ফসফাইড ও অ্যালুমিনিয়াম ফসফাইডও এ শ্রেণির অন্যান্য কীটনাশক।

ক্যালসিয়াম ফসফাইড আতশবাজি, টর্পেডো, স্বয়ং-প্রজ্বলনশীল নৌ-ফায়ারওয়ার্ক ফ্লেয়ার এবং বিভিন্ন জল-সক্রিয় গোলাবারুদে ব্যবহৃত হয়। ১৯২০–৩০ দশকে চার্লস কিংসফোর্ড স্মিথ পৃথক ভাসমান ক্যানিস্টারে ক্যালসিয়াম কার্বাইড ও ক্যালসিয়াম ফসফাইড ব্যবহার করে নৌ-ফ্লেয়ার তৈরি করতেন, যা দশ মিনিট পর্যন্ত জ্বলত। অনুমান করা হয়, একটি আবদ্ধ পাত্রের মধ্যে প্রস্রাবে হাড় ফুটিয়ে ক্যালসিয়াম ফসফাইড তৈরি করা হতো - প্রাচীন গ্রিক ফায়ারের কিছু সূত্রেও ব্যবহৃত ছিল।Colin McEvedy (1992), The New Penguin Atlas of Medieval History, New York: Penguin.

ক্যালসিয়াম ফসফাইড হলো ক্যালসিয়াম কার্বাইড-এর একটি সাধারণ অপদ্রব্য, যা অ্যাসিটিলিন-কে ফসফিন দ্বারা দূষিত করে ফেলে এবং এতে গ্যাস স্বয়ং-জ্বলনের ঝুঁকি তৈরি হয়।

 আরও দেখুন 
 ফসফরাস

 তথ্যসূত্র 

বিভাগ:ফসফাইড
বিভাগ:ক্যালসিয়াম যৌগ
বিভাগ:ইঁদুরনাশক
বিভাগ:ধূমক